CELEX: 62011CN0201
Language: lv
Date: 2011-04-27 00:00:00
Title: Lieta C-201/11 P: Apelācijas sūdzība, ko par Vispārējās tiesas (septītā palāta) 2011. gada 17. februāra spriedumu lietā T-55/08 Union of European Football Associations (UEFA) /Eiropas Komisija 2011. gada 27. aprīlī iesniedza Union of European Football Associations ( UEFA )

9.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 204/16
            
         Apelācijas sūdzība, ko par Vispārējās tiesas (septītā palāta) 2011. gada 17. februāra spriedumu lietā T-55/08 Union of European Football Associations (UEFA)/Eiropas Komisija 2011. gada 27. aprīlī iesniedza Union of European Football Associations (UEFA)
   (Lieta C-201/11 P)
   2011/C 204/30
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Union of European Football Associations (UEFA) (pārstāvji — D. Anderson QC, D. Piccinin, Barrister, B. Keane, Solicitor, T. McQuail. Solicitor)
   
      Pārējie lietas dalībnieki: Eiropas Komisija, Beļģijas Karaliste, Lielbritānijas un Ziemeļīrijas Apvienotā Karaliste
   
      Apelācijas sūdzības iesniedzējas prasījumi
   
   Apelācijas sūdzības iesniedzēja apgalvo, ka pārsūdzētais spriedums ir jāatceļ šādu iemeslu dēļ:
   
               a)
            
            
               Vispārējā tiesa esot pieļāvusi kļūdu tiesību piemērošanā, piemērojot Direktīvu 89/552 (1), gan attiecībā uz skaidrības un pārskatāmības prasību, gan attiecībā uz EURO [Eiropas futbola čempionāta] atzīšanu par sabiedrībai īpaši svarīgu notikumu;
            
         
               b)
            
            
               Vispārējā tiesa esot pieļāvusi kļūdu tiesību piemērošanā, piemērojot Līguma noteikumus par konkurenci;
            
         
               c)
            
            
               Vispārējā tiesa esot pieļāvusi kļūdu tiesību piemērošanā, piemērojot Līguma noteikumus par pakalpojumu sniegšanas brīvību un samērīgumu;
            
         
               d)
            
            
               Vispārējā tiesa esot pieļāvusi kļūdu tiesību piemērošanā attiecībā uz UEFA īpašuma tiesībām;
            
         
               e)
            
            
               Vispārējā tiesa esot pieļāvusi kļūdu tiesību piemērošanā, atzīstot, ka apstrīdētajā lēmumā bija norādīts pietiekams pamatojums attiecībā uz i) EURO atzīšanu par sabiedrībai īpaši svarīgu notikumu, ii) konkurenci, iii) pakalpojumu sniegšanas brīvību un iv) īpašuma tiesībām.
            
         
      (1)  Padomes 1989. gada 3. oktobra Direktīva 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (OV L 298, 23. lpp.)